Analytical Review

The Analytical Review var et tidsskrift etablert i London 1788 av utgiveren Joseph Johnson og forfatteren Thomas Christie. Som en del av oppsvinget i debatt mot slutten av 1700-tallet (Republic of Letters) var det en publikasjon som ga leserne sammendrag og analyser av de mange skriftene som kom ut.
Tidsskriftets kanskje viktigste funksjon var at det tjente som et forum for radikale politiske og religiøse ideer. Selv om utgiverne siktet mot å være upartiske var artiklene ofte kritiske til den britiske regjeringen og positive til revolusjonen i Frankrike. Selv om tidsskriftets opplag var beskjedent, så influerte det opinionen og ble fryktet av den konservative regjeringen Pitt. Mot slutten av 1797 ble tidsskriftet Anti-Jacobin Review stiftet av konservative og tilhengere av regjeringen, det kritiserte The Analytical Review og overvåket det for upatriotiske og antireligiøse ytringer.
The Analytical Review var organisert i ulike avdelinger, hver med sin kritiker og tok for seg politikk, filosofi, naturhistorie og litteratur. For å fremme en nøytral holdning var anmelderne anonyme og signerte sine bidrag med psevdonym. Tidsskriftet trakk allikevel til seg en rekke kjente skribenter, som poeten William Cowper, presten William Enfield, legen John Aikin og forfatteren og feministen Mary Wollstonecraft. Tidsskriftet opphørte i desember 1798 etter at Christie og Wollstonecraft hadde dødd, Johnson hadde blitt dømt for ærekrenkelse og andre viktige bidragsytere hadde gitt seg.


== Bibliografi ==
Andrews, Stuart. The British Periodical Press and the French Revolution, 1789–99. New York: Palgrave, 2000. ISBN 0333738519.
Braithwaite, Helen. Romanticism, Publishing and Dissent: Joseph Johnson and the Cause of Liberty. New York: Palgrave Macmillan, 2003. ISBN 0333983947.
Butler, Marilyn. «Culture's Medium: the Role of the Review». The Cambridge Companion to British Romanticism. Ed. Stuart Curran. Cambridge: Cambridge University Press, 1993. ISBN 0521421934.
Chandler, Anne. «The 'seeds of order and taste': Wollstonecraft, the Analytical Review, and critical idiom». European Romantic Review 16.1 (2005): 1–21.
Esterhammer, Angela. «Continental literature, translation, and the Johnson circle». Wordsworth Circle 33.3 (2002): 101–105.
Keen, Paul. The Crisis of Literature in the 1790s: Print Culture and the Public Sphere. Cambridge: Cambridge University Press, 1999. ISBN 0521653258.
Myers, Mitzi. «Sensibility and the 'Walk of Reason': Mary Wollstonecraft's Literary Reviews as Cultural Critique». Sensibility in Transformation: Creative Resistance to Sentiment from the Augustans to the Romantics. Ed. Syndy Conger Mcmillen. Rutherford: Fairleigh Dickinson University Press, 1990. ISBN 0838633528.
Roper, Derek. Reviewing before the Edinburgh. London: Methuen and Co., 1978. ISBN 0416167802.
Stewart, Sally. «Mary Wollstonecraft's Contributions to the Analytical Review». Essays in Literature 11.2 (1984): 187–199.
Teich, Nathaniel. «The Analytical Review». British Literary Magazines: The Augustan Age and the Age of Johnson, 1698–1788. Ed. Alvin Sullivan. Westport, CT: Greenwood Press, 1983. ISBN 031322871X.
Tyson, Gerald P. Joseph Johnson: A Liberal Publisher. Iowa City: University of Iowa Press, 1979. ISBN 978-0-877-45088-7.